Helēna Tangijeva-Birzniece

Helēna Tangijeva-Birzniece (dzimusi , mirusi ) bija Latvijas baletdejotāja un baletmeistare. 
Viņas audzēknes bija Anna Priede, Mirdza Griķe, Velta Vilciņa, Ināra Gintere, Ausma Dragone, Ināra Ābele, Sarmīte Jakse.

 Dzīvesgājums 
Dzimusi 1907. gada 31. martā (13. aprīlī) Pavlovskā (pēc citiem datiem Tbilisi) armēņu izcelsmes dzelzceļa stacijas priekšniekaHelēna Tangijeva-Birzniece Nacionālā enciklopēdija Aleksandra Bek-Melin Tangijeva un viņa sievas Jeļizavetas ģimenē.latviski rakstītajā laulības apliecībā viņa minēta kā pareizticīgā Helēna Aleksandra meita Bek-Melin Tangijeva, dzimusi Pavlovskā 1907. gada 21. maijā". Viņas vectēvs bija Krievijas Impērijas armijas virsnieks B. M. Tagijancs.No tautskolotāja par diplomātu Rihards Treijs "Latvijas Vēstnesis"  27.02.2003., Nr. 32

8 gadu vecumā viņa Petrogradā sāka mācīties Čekriginu privātā baleta studijā, vēlāk Petrogradas teātra skolā pie O. Preobraženskas un A. Vaganovas, kuru absolvēja 1924. gadā. Dejoja Valsts akadēmiskā operas un baleta teātra trupā, no 1925. gada bija Ļeningradas horeogrāfijas skolas pedagoģe.
1927. gada 5. jūlijā Ļeņingradā Jēzus baznīcas mācītājs Jānis Zālītis Tangijevu salaulāja ar Latvijas ģenerālkonsulu Ļeņingradā Aleksandru Heinrihu Birznieku un viņa pārcēlās uz dzīvi Latvijā.

No 1927. līdz 1939. gadam Helēna Birzniece bija baleta soliste Latvijas Nacionālajā operā un vadīja privātu baleta studiju (1928-1944). Bija pirmā Ainas lomas izpildītāja Jāņa Mediņa baletā “Mīlas uzvara”, ko 1935. gadā iestudēja Osvalds Lēmanis, piedalījās viesizrādēs Briselē, Antverpenē, Kauņā (1930), Berlīnē (1931), Helsinkos (1932, 1936) un Stokholmā (1935).

Pēc Otrā pasaules kara Tangijeva no 1945. līdz 1952. gadam un no 1956. gada bija galvenā baletmeistare Operas un baleta teātrī, līdztekus no 1948. gada strādāja par pedagoģi Rīgas Horeogrāfijas vidusskolā.
1947. gadā viņa iestudēja savu pirmo latviešu oriģinālbaletu "Laima", 1958. gadā M. Ravēla viencēliena baletu "Bolero", 1959. gadā baletu "Rigonda".
Bija arī Latvijas PSR Valsts muzikālās komēdijas teātra baletmeistare (1952—1956).
Mirusi 1965. gadā. Apbedīta Meža kapos.

 Apbalvojumi un pagodinājumi 
 Latvijas PSR Nopelniem bagātās skatuves māksliniece (1948), 
 Latvijas PSR Tautas skatuves māksliniece (1956).

 Piemiņa 
2007. gadā uzņemta dokumentālā filma "Tangijeva, Bravo!". Tangijeva-Birzniece iekļauta Latvijas kultūras kanonā. Viņas vārdā nosaukta balva, kas kopš 1996. gada tiek pasniegta par izciliem sasniegumiem.

 Lomas 

 Gads  Izrāde  Autors  Loma 1929  "Kopēlija"    Svanila 1931  "Dons Kihots"    Kitrija 1933  "Sarkanā magone"    Tao Hoa 1935  "Mīlas uzvara"    Aina

 Iestudējumi 

 Gads  Izrāde  Autors  Piezīmes 1945  "Dons Kihots"     1947  "Laima"     1948  "Apburtā princese"     1951  "Gulbju ezers"     1954  "Raimonda"     1959  "Rigonda"    Latvijas PSR Valsts prēmija 1962  "Apburtā princese"     1964  "Gulbju ezers"    

 Atsauces 

 Ārējās saites 

 Latvijas Kultūras kanons
 Tangijevas zīmē

Kategorija:1907. gadā dzimušie
Kategorija:1965. gadā mirušie
Kategorija:Latviešu baletdejotāji
Kategorija:Latvijas PSR Nopelniem bagātie skatuves mākslinieki
Kategorija:Latvijas PSR Tautas skatuves mākslinieki
Kategorija:Rīgas Meža kapos apbedītie
Kategorija:Latvijas kultūras kanonā ietvertās vērtības
Kategorija:Latvijas armēņi